Vyhodnotenie pripomienkového konania
k Návrhu terminológie v miestnej štátnej správe
Skrátený postup – dôvod: 	úloha uložená uznesením vlády č. 370 zo 14. mája 2003 s termínom predloženia návrhu vláde do 29. mája 2003
Zoznam oslovených subjektov: (32)	podpredseda vlády SR pre ľudské a menšinové práva a regionálny rozvoj, Úrad vlády SR, Úrad vlády SR – splnomocnenec vlády SR pre decentralizáciu verejnej správy, Ministerstvo dopravy, pôšt a telekomunikácií SR, Ministerstvo financií SR, Ministerstvo hospodárstva SR, Ministerstvo kultúry SR, Ministerstvo obrany SR, Ministerstvo pôdohospodárstva SR, Ministerstvo práce, sociálnych vecí a rodiny SR, Ministerstvo spravodlivosti SR, Ministerstvo školstva SR, Ministerstvo výstavby a regionálneho rozvoja SR, Ministerstvo zahraničných vecí SR, Ministerstvo zdravotníctva SR, Ministerstvo životného prostredia SR, Správa štátnych hmotných rezerv SR, Štatistický úrad SR, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad pre štátnu službu SR, Krajský úrad v Banskej Bystrici, Krajský úrad v Bratislave, Krajský úrad v Košiciach, Krajský úrad v Nitre, Krajský úrad v Prešove, Krajský úrad v Trenčíne, Krajský úrad v Trnave, Krajský úrad v Žiline, Konfederácia odborových zväzov SR, Únia miest Slovenska, Združenie miest a obcí Slovenska 
Zaslali do stanoveného termínu: (26)	podpredseda vlády SR pre ľudské a menšinové práva a regionálny rozvoj, vedúci Úradu vlády SR, Úrad vlády SR – splnomocnenec vlády SR pre decentralizáciu verejnej správy, Ministerstvo dopravy, pôšt a telekomunikácií SR, Ministerstvo financií SR, Ministerstvo kultúry SR, Ministerstvo pôdohospodárstva SR, Ministerstvo práce, sociálnych vecí a rodiny SR, Ministerstvo spravodlivosti SR, Ministerstvo školstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo zahraničných vecí SR, Ministerstvo životného prostredia SR, Správa štátnych hmotných rezerv SR, Štatistický úrad SR, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Krajský úrad v Bratislave, Krajský úrad v Košiciach, Krajský úrad v Nitre, Krajský úrad v Trenčíne, Krajský úrad v Trnave, Konfederácia odborových zväzov SR, Únia miest Slovenska
Zaslali po termíne: 
Vôbec nezaslali (6):	Ministerstvo hospodárstva SR, Ministerstvo obrany SR, Úrad pre štátnu službu SR, Krajský úrad v Žiline, Krajský úrad v Banskej Bystrici, Krajský úrad v Prešove

Počet vznesených pripomienok: 25	Vysvetlivky k skratkám v tabuľke:	
Počet akceptovaných: 18 úplne, 2 čiastočne	Z - zásadná	
Počet neakceptovaných: 5	O – obyčajná	
z toho počet zásadných: 0	A – akceptovaná	
Rozporové konanie (s kým, kedy, na akej úrovni, s akým výsledkom): 	nebolo potrebné	Č – čiastočne akceptovaná	
Počet odstránených pripomienok: –	N - neakceptovaná	
Počet neodstránených pripomienok: –		

Kancelária podpredsedu vlády Pála Csákyho		nemá pripomienky				
Úrad vlády SR	1	–	nahradiť na krajskom úrade úsek obrany a úsek civilnej ochrany obyvateľstva pojmom úsek bezpečnosti štátu a v nich uvedené úlohy takto:
-	úlohy riadenia bezpečnosti (bezpečnostná rada kraja, krízový štáb kraja, ako aj s tým spojené ďalšie úlohy v zmysle platnej legislatívy a úlohy utajovaných skutočností),
-	úlohy obrany – obranné plánovanie (hospodárska mobilizácia, dopravná a telekomunikačná podpora, zdravotnícka podpora, výroba vody, potravín a veterinárna podpora, obranná infraštruktúra, príprava obyvateľstva),
-	úlohy vnútornej bezpečnosti a ochrany osôb a majetku – civilné núdzové plánovanie (bezpečnosť osôb a majetku, ochrana strategických objektov, potravinová bezpečnosť, priemyselná –energetická –telekomunikačná a dopravná bezpečnosť, civilná ochrana, integrovaný záchranný systém, zdravotnícka starostlivosť, jadrová bezpečnosť, ochrana kultúrneho fondu)	Z	a	akceptované v zmysle ods.4 a ods. 9 čl. I ústavného zákona č. 227/2002 Z.z.
o bezpečnosti štátu v čase vojny, vojnového stavu, výnimočného stavu
a núdzového stavu, zákona č. 387/ 2002 Z.z. o riadení štátu v krízových situáciách mimo času vojny a vojnového stavu, § 2 ods. 1, § 3 písm. a) zákona č. 414 /2002 Z.z. o hospodárskej mobilizácii a o zmene zákona Národnej rady Slovenskej republiky č. 274/1993 Z.z. o vymedzení pôsobnosti orgánov vo veciach ochrany spotrebiteľa v znení neskorších predpisov, ako aj zákona 241/2001 Z.z. o ochrane utajovaných skutočností a o zmene a doplnení niektorých zákonov v znení neskorších predpisov	
	2	–	uplatniť na obvodnom úrade tie isté pojmy ako na stupni kraj, okrem úloh bezpečnostnej rady, ktorá nie je zákonne definovaná	Z	A	akceptované v zmysle ods.4 a ods. 9 čl. I ústavného zákona č. 227/2002 Z.z.
o bezpečnosti štátu v čase vojny, vojnového stavu, výnimočného stavu
a núdzového stavu, zákona č. 387/ 2002 Z.z. o riadení štátu v krízových situáciách mimo času vojny a vojnového stavu, § 2 ods. 1, § 3 písm. a) zákona č. 414 /2002 Z.z. o hospodárskej mobilizácii a o zmene zákona Národnej rady Slovenskej republiky č. 274/1993 Z.z. o vymedzení pôsobnosti orgánov vo veciach ochrany spotrebiteľa v znení neskorších predpisov, ako aj zákona 241/2001 Z.z. o ochrane utajovaných skutočností a o zmene a doplnení niektorých zákonov v znení neskorších predpisov	
	3	–	pojmy definované v Návrhu terminológie v miestnej štátnej správe nie sú v súlade
-	s ústavným zákonom č. 227/2002 Z.z.,
-	koncepciou bezpečnostného systému SR, schválenou vládou SR 9.10.2002,
-	komplexným plánom výstavby a ďalšieho rozvoja bezpečnostného systému SR na roky 2004 – 2010	Z	A	text pripomienky je recipovaný a doplnený do záveru upraveného materiálu, s poznámkou, že programové vyhlásenie vlády z novembra 2002 jednoznačne určilo, že okresné úrady majú byť zrušené a vláda uznesením č. 370 zo 14. mája 2003 opätovne potvrdila ich zrušenie už k 1. januáru 2004, bude potrebné uviesť ústavný zákon č. 227/2002 Z.z. o bezpečnosti štátu v čase vojny, vojnového stavu, výnimočného stavu a núdzového stavu, ako aj ďalšie spomenuté dokumenty do súladu so zámermi vlády (napr. vo vzťahu k okresným úradom, k prednostom okresných úradov a zástupcom prednostov okresných úradov). V rámci ďalšej etapy reformy miestnej verejnej správy sa však predpokladá, že bude potrebné analogicky zmeniť niekoľko desiatok legislatívnych noriem a rôznych koncepčných dokumentov a zmeny na uvedenom úseku budú organickou súčasťou celého procesu reformy.	
Úrad vlády SR splnomocnenec vlády SR pre decentralizáciu verejnej správy	4	–	na základe zámeru ministerstva životného prostredia zaradiť výkon štátnej správy na úseku vodného hospodárstva a rybárstva do plánovanej siete úradov životného prostredia; nevytvárať krajský úrad vodného hospodárstva a rybárstva, ani obvodný úrad vodného hospodárstva a rybárstva	O	A		
	5	–	žiada odstrániť v materiáli o terminológii nepotrebné počty úradov z tabuliek, ktoré uvádzajú názvy úradov na jednotlivých úsekoch a stupňoch miestnej štátnej správy – definitívne budú až na základe schválených zákonov	O	a		
MDPaT SR	6	–	nahradiť označenie „orgán špecializovanej miestnej štátnej správy pre úsek dopravy a cestného hospodárstva“ označením „orgán špecializovanej miestnej štátnej správy pre úsek dopravy a pozemných komunikácií“  	O	a		
	7	–	nahradiť názov „Pracoviská krajského úradu dopravy a pozemných komunikácií, detašované mimo jeho sídla“ názvom „Obvodný úrad cestnej dopravy a pozemných komunikácií“	O	A		
	8	–	počet „44 resp. 46“ nahradiť len počtom „46“	O	A	na základe viacerých pripomienok sú počty úradov z materiálu úplne vynechané	
MF SR		nemá pripomienky (materiál nemá finančné dopady na štátny rozpočet)				
MK SR	9	–	nahradiť označenie „orgán špecializovanej miestnej správy pre úsek pozemkový a ochrany poľnohospodárskeho pôdneho fondu“ označením „orgán špecializovanej miestnej správy pre pozemkový úsek a úsek ochrany poľnohospodárskeho pôdneho fondu“	O	A		
MP SR	10	–	terminológia orgánov  vodného hospodárstva a rybárstva nevyhovuje	O	A	zmienka o týchto orgánoch bola úplne vynechaná, keďže medzičasom tento úsek prešiel do pôsobnosti Ministerstva životného prostredia SR, ktoré preň nemá zámer zriadiť samostatné orgány, ale začleniť ho do úradov životného prostredia  	
	11	–	navrhuje nahradiť názvy Krajský pozemkový úrad, Obvodný pozemkový úrad, Krajský lesný úrad a Obvodný lesný úrad názvami Vyšší pozemkový úrad, Pozemkový úrad, Vyšší lesný úrad a Lesný úrad; ako alternatívu však nevylučuje ani názvy s uplatnením slov „krajský“ a „obvodný“,  v takomto prípade však požaduje špecifikovať ich ako „orgán špecializovanej miestnej štátnej správy pre úsek pozemkových úprav a ochrany poľnohospodárskeho pôdneho fondu“ 	O	Č	akceptovaný alternatívny návrh pripomienkovateľa; označenia „pozemkový úrad a „lesný úrad“ bez ďalšej špecifikácie vôbec neoznačuje stupeň orgánu a rozsah ním spravovaného územia a je to súhrnné označenie pre orgány tohto úseku, ktoré súčasne pokrýva aj stupeň obvodu, aj stupeň kraja; názov „vyšší pozemkový úrad“ a „vyšší lesný úrad“ nie sú vhodné, pretože navodzujú mylnú predstavu, že ide o vyššie územné celky v zmysle ústavy (samosprávne kraje), čiže o samosprávu, nie o štátnu správu	
MPSVR SR	12	–	navrhuje nahradiť označenie „obvodný“ označením „územný“, pretože „obvodný“ sa môže chápať ako územie a asociuje návrat do obdobia 1990 – 1996	O	N	neakceptované preto, lebo „územný“ sa vzťahuje na akúkoľvek časť územia, môže znamenať rovnako aj krajský alebo oblastný, regionálny – napr. „územný plán regiónu“, „územné plánovanie“; ako synonymum v zmysle „obvodný“ slovo „územný“ neuvádza ani Krátky slovník slovenského jazyka, ani Synonymický slovník slovenčiny; označenie „obvodný“ i „krajský“ bolo uvítané napr. KÚ Trnava a označenie „krajský“ KÚ Nitra, ktorý označenia „vyšší“, „regionálny“ a „oblastný považuje za nejasné a aj pre zahraničie nečitateľné	
MS SR		nemá pripomienky				
MŠ SR		nemá pripomienky				
MVRR SR	13	–	doplniť do pôsobnosti krajského stavebného úradu „vyvlastňovanie a stavebná inšpekcia“	O	A		
MZV SR	14	–	domnieva sa, že v materiáli by mal byť aspoň približný odhad elementárnych finančných nárokov spojených s terminologickou reformou	O	N	podľa bodu B.4 uznesenia vlády č. 371/2003 majú kvantifikáciu finančných prostriedkov potrebných na realizáciu koncepcie reformy verejnej správy predložiť na rokovanie vlády minister vnútra a minister financií (v spolupráci s príslušnými odvetvovými ministrami, vedúcim Úradu vlády SR a predsedom Úradu pre štátnu službu SR) do 20. júna 2003 	
MZ SR	15	–	vypustiť z materiálu všetky zmienky o Úrade pre dohľad nad zdravotnou starostlivosťou ako o orgáne špecializovanej miestnej štátnej správe; miestnu štátnu správu v rezorte zdravotníctva budú vykonávať
-	štátny hygienik na príslušnom Úrade pre verejné zdravotníctvo
-	lekár samosprávneho kraja a farmaceut samosprávneho kraja ako prenesený výkon štátnej správy (s rozšírením ich právomocí po pripravovanom zrušení funkcií krajských a okresných lekárov a farmaceutov)	Z	A		
MŽP SR	16	–	označenie „úsek tvorby a ochrany životného prostredia“ zmeniť na „úsek starostlivosti o životné prostredie“	Z	A		
	17	–	vypustiť oblastný a obvodný orgán štátnej vodohospodárskej správy a rybárstva, ako aj krajský a obvodný orgán vodného hospodárstva a rybárstva	Z	A		
ÚGKK SR		nemá pripomienky				
SŠHR SR		nemá pripomienky				
ŠÚ SR		nemá pripomienky				
ÚNMŠ SR		nemá pripomienky				
KÚ Bratislava		nemá pripomienky				
KÚ Košice	18	–	navrhuje na úseku vodného hospodárstva a rybárstva prehodnotiť označenie orgánu „krajský“ na „oblastný“	O	A	tento orgán je úplne vynechaný, pretože podľa zámeru Ministerstva životného prostredia SR nemá vzniknúť	
KÚ Nitra	19	zmeniť názov „úsek obrany“ na „úsek krízového riadenia“	O	A	odporúča schváliť navrhnutý názov „krajský úrad dopravy a pozemných komunikácií“, ako aj „pracoviská krajského  úradu dopravy a pozemných komunikácií, detašované mimo jeho sídla“	
KÚ Trenčín	20	–	konštatuje, že nie je riešená terminológia druhostupňového orgánu na úseku sociálnych vecí v regiónoch, ich počet, existencia, právne postavenie a lokalizácia	O	Č	existencia a právne postavenie týchto orgánov sa doplnilo, ich počet a lokalizácia nepatrí do náplne predkladaného materiálu	
	21	–	považuje za potrebné urýchlene doriešiť prvostupňový výkon miestne štátnej správy v školstve v oblasti metodiky	O	N	nepatrí do náplne predkladaného materiálu	
KÚ Trnava	22	–	vynechať zmienku o zrušení krajských úradov	O	N	zrušenie krajských úradov schválila vláda v bode A.3. uznesenia č. 370/2003
na zjednodušenie terminológie odporúča ponechať označenie „krajský„ a „obvodný“ (odpadnú názvy „vyšší“, „oblastný“, „regionálny“)	
	23	–	navrhuje nahradiť označenie „Úrad pre verejné zdravotníctvo – pobočky“ označením „Ústav pre zdravotníctvo – ako samostatnú rozpočtovú organizáciu“	O	N	názov je v súlade s návrhom Ministerstva zdravotníctva SR, označenie „úrad“ je pre inštitúciu vykonávajúcu štátnu správu primeranejší ako označenie „ústav“	
Únia miest Slovenska	24	–	žiada odstrániť z tabuliek počty úradov	O	A		
	25	–	vylúčiť z textu „krajský úrad vodného hospodárstva a rybárstva“, ako aj „obvodný úrad vodného hospodárstva a rybárstva“	O	A		
Konfederácia odborových zväzov SR		nemá pripomienky				

–